paragraph_text: Leaves' Eyes norveško-njemački je simfonijski metal sastav s folk metal elementima osnovan 2003. godine, malo prije nego što je pjevačica Liv Kristine dobila otkaz iz glazbenog sastava Theatre of Tragedy. Leaves' Eyes osnovali su njezin suprug Alexander Krull i članovi njegovog glazbenog sastava Atrocity. Leaves' Eyes kombinira elemente heavy metala i klasične glazbe. Vokal Liv Kristine povremeno prati Krullov death growl, ali uglavnom pjeva sama.